കെഎസ്ആര്ടിസി ശമ്ബള പരിഷ്കരണം:മന്ത്രി നടത്തിയ ചര്ച്ച പരാജയം : പണിമുടക്കുമായി മുന്നോട്ടു പോകുമെന്ന് തൊഴിലാളി യൂണിയനുകള് തിരുവനന്തപുരം : കെഎസ്ആര്ടിസി ശമ്ബള പരിഷ്കരണവുമായി ബന്ധപ്പെട്ട് ഗതാഗത വകുപ്പ് മന്ത്രി ആന്റണി രാജു തൊഴിലാളി യുണിയനുകളുമായി നടത്തിയ ചര്ച്ച പരാജയപ്പെട്ടു.ശമ്ബള പരിഷ്കരണത്തില് തൊഴിലാളികള് ഉന്നയിച്ച ആവശ്യങ്ങള്ക്ക് പരിഹാരമായില്ല. ആവശ്യങ്ങള് അംഗീകരിക്കാത്ത പക്ഷം പണിമുടക്കുമായി മുന്നോട്ട് പോകുമെന്ന് ബിഎംഎസ് വ്യക്തമാക്കി. 150 കോടിയാണ് ഇപ്പോള് കെഎസ്ആര്ടിസിക്ക് സര്ക്കാര് നല്കുന്ന സഹായം.തൊഴിലാളികളുടെ ആവശ്യം പരിഗണിച്ചാല് ഇത് 180 കോടിയാകും. സ്കൂളുകള് തുറന്ന സാഹചര്യവും ശബരിമല തീര്ത്ഥാടനവും കൂടി കണക്കിലെടുത്ത് പണിമുടക്ക് ഒഴിവാക്കാന് മന്ത്രി ചര്ച്ചയില് ആവശ്യപ്പെട്ടു. മുഖ്യമന്ത്രിയുമായി കൂടുതല് ചര്ച്ച ചെയ്യാമെന്ന് മന്ത്രി വ്യക്തമാക്കി. യൂണിയനുകള്ക്ക് മറ്റ് താല്പര്യങ്ങളുണ്ടെന്ന് മന്ത്രി ആരോപിച്ചു. ഈ വെള്ളിയും ശനിയും പ്രഖ്യാപിച്ച പണിമുടക്ക് നടത്താനാണ് തൊഴിലാളി സംഘടനകളുടെ തീരുമാനം. നാളെ അര്ധരാത്രി പണിമുടക്ക് ആരംഭിക്കും. ശമ്ബള പരിഷ്കരണം നടപ്പാക്കാന് ധനമന്ത്രിയുമായി വീണ്ടും കൂടിയാലോചന വേണമെന്ന് ഗതാഗതമന്ത്രി സംഘടനകളെ അറിയിച്ചു. മുഖ്യമന്ത്രിയുടെ നിര്ദേശപ്രകാരം യൂണിയനുകളുമായി നേരത്തെ രണ്ട് തവണ നടത്തിയ ചര്ച്ചയും പരാജയപ്പെട്ടിരുന്നു.